Супрацоўнікі міліцыі паведамілі пра адмену канцэрту ў самы апошні момант, калі расійская група ўжо прыехала ў Брэст. Музыкам давялося папросту з'ехаць дахаты. Арганізатары не адмаўляюць, што магчымыя чыннікі забароны — канфлікты паміж антыфа і неафашыстамі, што пачасціліся ў апошні час у горадзе. Пасля крывавай бойкі ў кастрычніку тэма варожых субкультур усё больш стала цікавіць брэсцкіх праваахоўнікаў. Па словах арганізатараў, канцэрты, афіцыйна аформленыя як дыскатэкі, не адзін раз праходзілі ў Брэсце. І раней ні ў адміністрацый устаноў, ні ў міліцыянераў не ўзнікала пытанняў да такога фармату мерапрыемстваў.